Malay Kannur Nambiar Unmarried Grooms - Boys - Malay Kannur Nambiar Unmarried Groom Matrimony - NambiarMatrimony.com
Nambiar Matrimony > Malay > Kannur > Unmarried Matrimony
Malayalam Grooms	Tamil Grooms	Assamese Grooms	English Grooms	Magahi Grooms	Arunachali Grooms	Telugu Grooms Wenke om brandstof te spaar - Jou Geld | Solidariteit WêreldJou Geld | Solidariteit Wêreld
Tuis › Artikels › Wenke om brandstof te spaar
Wenke om brandstof te spaar
Woensdag, Julie 11th, 2018
Brandstofpryse het weer die hoogte ingeskiet en hoewel jy niks aan die prysverhogings kan doen nie, kan jy wel jou brandstofgebruik beperk.
Daar is verskeie maniere om verder te reis sonder om onnodig jou tenk vol te maak. Kyk dus na jou brandstofverbruik en bestuursgewoontes om daardie ekstra paar kilometers op elke tenk te kry. Oorweeg die volgende:
Banddruk: Die regte banddruk is uiters belangrik. Behalwe dat jy brandstof spaar, sal dit ook verseker dat jou bande langer hou. Wanneer die banddruk te laag is, word die weerstand tussen jou voertuig en die pad verhoog, wat beteken dat jou voertuig harder moet werk en meer brandstof gebruik.
Stop en ry: Elke keer wanneer jy voet in die hoek sit, beteken dit jou enjin moet harder werk. Wanneer jy remme aanslaan en jy weer wegtrek, moet jou enjin weer hard werk. Gebruik dus jou versneller spaarsamig en ry so dat jy nie heeltyd hoef stil te hou en weer wegtrek nie.
Luier: Indien jy vir ŉ lang periode in jou motor moet sit en hom laat luier, gebruik jy meer brandstof. Dit is dus beter om jou enjin af te skakel indien dit moontlik en veilig is en sodoende brandstofverbruik verminder.
Lugversorger: Jou motor se lugverkoeler gebruik ŉ pomp wat deur die enjin bedryf word, wat beteken jou motor moet harder werk wanneer die lugverkoeler aan is en jy gebruik meer brandstof. Probeer dus om jou lugverkoeler spaarsamig te gebruik.
Diens: ŉ Motor wat nie gereeld gediens word nie, sal nie optimaal funksioneer nie en dit kan tot gevolg hê dat die motor meer brandstof gebruik as wat nodig is.
Gewig: Elke ekstra kilogram kan ŉ invloed op jou brandstofverbruik hê. Moet dus nie onnodig swaar items rondry wat jou motor swaarder maak nie. Selfs ŉ dakrak kan jou motor swaarder maak en moet eerder afgehaal word indien jy dit nie gebruik nie.
Bestuursgewoontes: Talle bestuursgewoontes, soos om te jaag en kort afstande te ry, kan ook jou brandstofverbruik opjaag. Jou enjin gebruik meer brandstof wanneer hy koud is, so om kort afstande te ry sal jou brandstofverbruik opjaag. Beplan dus eerder jou roetes. Dis ook beter om in ŉ hoër rat te ry aangesien dit jou enjinspoed verminder en brandstofverbruik kan verbeter. Probeer ook om ŉ konstante spoed te ry.
Koop ŉ ander motor: Talle motors is bekend daarvoor dat hulle ŉ hoër brandstofverbruik het. Indien jy dus ernstig daaroor is om jou brandstofverbruik aansienlik te verminder is dit die moeite werd om ondersoek in te stel na verskillende motors se brandstofverbruik.
Imperial Auto: https://www.imperialauto.co.za/motoring/tips-to-save-you-money-on-fuel
SAID het insae tot jou bankrekening!
Deur Sanette Viljoen Daar is gereeld konflik tussen ’n bank en sy kliënte aangaande persoonlike inligting wat aan die Suid-Afrikaanse Inkomstediens (SAID) oorhandig word. Mag die SAID inmeng in my bankrekening en met my geld wat in daardie bankrekening lê? Baie persone neem die bank of die bankbestuurder kwalik, want die inligting wat hulle vir die bank gee en wat ... Lees meer
Besparing: Hoe werk pensioenariskortings en spesiale aanbiedings vir senior burgers?
Deur Tania du Toit Te midde van prysstygings, hoër BTW, onbekostigbare brandstof en meer, skuil daar klein uitkomste vir senior burgers in verbasend baie pensioenariskortings en/of ­-voordele in die handel. Dié inisiatief van “teruggee-aan-die-gemeenskap”, soos een kettingwinkelbestuurder dit stel, is aan baie senior burgers bekend, hoewel nie almal daarvan weet nie. Dié artikel wil ouer gemeenskapslede bemagtig met meer inligting. ... Lees meer
Deur Nico Strydom Brandstofpryse het weer die hoogte ingeskiet en hoewel jy niks aan die prysverhogings kan doen nie, kan jy wel jou brandstofgebruik beperk. Daar is verskeie maniere om verder te reis sonder om onnodig jou tenk vol te maak. Kyk dus na jou brandstofverbruik en bestuursgewoontes om daardie ekstra paar kilometers op elke tenk te kry. Oorweeg die ... Lees meer
1 2 3 … 282 Volgende »